Boek: Idiome-inkleurboek leer kinders van plaasdiereWendy Maartens Maak die potlode skerp. Skiet daai doppies van die merkpenne af. Lê op ŉ baal, sit agterstevoor op ŉ trekker, klim op na die solder in die skuur, of gooi ŉ kombersie oop onder ŉ boom. Die tyd het aangebreek. Kom ons kleur in! My hart is oppi plaas! is Wendy Maartens se jongste inkleurboek met vrolike illustrasies deur Linki Brand. Dit bevat 22 eg-Afrikaanse gesegdes en idiome, elk met interessante feite oor plaasdiere en dit volg op die gewilde Rooimiere-in-die-broek idioom-inkleurboek wat in 2020 by Lapa Uitgewers verskyn het. Prys: R110,00* *Prys onderworpe aan verandering Koop die boek by Graffiti Boeke